
Bucureşti, 18 octombrie 2022


CĂTRE,
BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.20/2021 privind stabilirea unor măsuri în cadrul sistemului de asigurări sociale de sănătate în contextul evoluţiei situaţiei epidemiologice determinate de răspândirea coronavirusului SARS-CoV-2, precum şi pentru abrogarea unor prevederi din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative, pentru modificarea şi completarea Legii nr.95/2006 privind reforma în domeniul sănătăţii şi pentru modificarea Legii farmaciei nr.266/2008, trimis Comisiei pentru sănătate și familie și Comisiei pentru buget, finanțe și bănci, spre dezbatere pe fond, în procedură de urgenţă, prin adresa nr. PLx. 187/2021 din 10 mai 2021.


    PREŞEDINTE, 				    PREŞEDINTE,

  Dr. Nelu TĂTARU			       Bogdan-Iulian HUȚUCĂ

Bucureşti, 18 octombrie 2022

RAPORT  COMUN
asupra proiectului de Lege pentru aprobarea Ordonanţei de urgenţã a Guvernului nr.20/2021 privind stabilirea unor măsuri în cadrul sistemului de asigurări sociale de sănătate în contextul evoluţiei situaţiei epidemiologice determinate de răspândirea coronavirusului SARS-CoV-2, precum şi pentru abrogarea unor prevederi din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative, pentru modificarea şi completarea Legii nr.95/2006 privind reforma în domeniul sănătăţii şi pentru modificarea Legii farmaciei nr.266/2008


În conformitate cu prevederile art. 95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru sănătate şi familie au fost sesizate, prin adresa nr. PLx. 187/2021 din 10 mai 2021, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.20/2021 privind stabilirea unor măsuri în cadrul sistemului de asigurări sociale de sănătate în contextul evoluţiei situaţiei epidemiologice determinate de răspândirea coronavirusului SARS-CoV-2, precum şi pentru abrogarea unor prevederi din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative, pentru modificarea şi completarea Legii nr.95/2006 privind reforma în domeniul sănătăţii şi pentru modificarea Legii farmaciei nr.266/2008.

Proiectul de lege are ca obiect de reglementare stabilirea condițiilor de decontare, începând cu trimestrul II al anului 2021, a serviciilor medicale spitalicești acordate în regim de spitalizare de zi, a programelor naționale de sănătate curative, a serviciilor medicale acordate în unitățile sanitare din asistența medicală primară și ambulatoriul de specialitate clinic și a serviciilor acordate de unitățile spitalicești care furnizează consultații de urgență la domiciliu și transport sanitar neasistat. Totodată, se dorește ca începând cu trimestrul II al anului 2021, consultațiile medicale acordate în asistența medicală primară și ambulatoriul de specialitate clinic, să se poată realiza și la distanță, utilizând orice mijloace de comunicare. Începând cu aceeași perioadă, pentru pacienții cronici, medicii de familie vor putea prescrie inclusiv medicamentele restricționate. În același timp, sunt stabilite noi condiții de decontare pentru investigațiile paraclinice, serviciile de îngrijiri medicale la domiciliu și sanatoriile/secțiile sanatoriale din spitale. Prin completarea Legii nr. 95/2006 privind reforma în domeniul sănătății și a Legii farmaciei nr. 266/2008, sunt introduse modificări ce vizează finanțarea/cofinanțarea de la bugetul de stat, a spitalelor publice din rețeaua MAI, creșterea numărului de membri ai Consiliului de administrație al CNAS (de la 7 la 9), utilizarea cardului de sănătate și acordarea de asistență medicală, în afara specialității medicului, pentru persoanele diagnosticate cu COVID-19.   

Proiectul de lege a fost adoptat de Senat, în calitate de primă Cameră sesizată, în şedinţa din 4 mai 2021.

La întocmirea prezentului raport comun, Comisiile au avut în vedere avizele favorabile ale Consiliului Legislativ, Comisiei pentru apărare, ordine publică şi siguranţă naţională, Comisiei pentru egalitatea de şanse pentru femei şi bărbaţi, Comisiei pentru drepturile omului, culte şi problemele minorităţilor naţionale, Comisiei pentru administraţie publică şi amenajarea teritoriului și Comisiei juridice, de disciplină şi imunităţi și avizul negativ al Consiliului Economic şi Social.

În conformitate cu prevederile art. 62 și 64 din Regulamentului Camerei Deputaţilor, republicat, cu modificările și completările ulterioare, Comisiile au dezbătut proiectul de lege în şedinţe separate. 

Membrii Comisiei pentru buget, finanțe și bănci au dezbătut proiectul de lege în şedinţa din 20 septembrie 2022. La lucrările comisiei, deputații şi-au înregistrat prezenţa conform listei de prezenţă. 
Membrii Comisiei pentru sănătate și familie au dezbătut proiectul de lege și documentele conexe în şedinţa din 18 octombrie 2022. La lucrările comisiei şi-au înregistrat prezenţa deputaţii, membri ai comisiei, conform listei de prezenţă.
La dezbateri a participat, potrivit prevederilor art. 56 din Regulamentul Camerei Deputaților, republicat, cu modificările și completările ulterioare, în calitate de invitat, domnul Aurel George Mohan, secretar de stat în Ministerul Sănătății.


Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare.

În urma finalizării dezbaterilor, cele două Comisii au hotărât, cu majoritate de voturi, să propună Plenului Camerei Deputaţilor un raport comun de adoptare a proiectului de lege pentru aprobarea Ordonanţei de urgenţă a Guvernului nr.20/2021 privind stabilirea unor măsuri în cadrul sistemului de asigurări sociale de sănătate în contextul evoluţiei situaţiei epidemiologice determinate de răspândirea coronavirusului SARS-CoV-2, precum şi pentru abrogarea unor prevederi din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinatede răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative, pentru modificarea şi completarea Legii nr.95/2006 privind reforma în domeniul sănătăţii şi pentru modificarea Legii farmaciei nr.266/2008, în forma adoptată de Senat.

PREŞEDINTE,			       		             PREŞEDINTE,

        Dr. Nelu TĂTARU				                Bogdan-Iulian HUȚUCĂ


SECRETAR,			              		               SECRETAR,

        Liviu - Ioan BALINT				      Iulius - Marian FIRCZAK                                           




Întocmit, 

Maria-Rozalia Bucur, 							Simina Alexandra Mocanu, 
Consilier parlamentar						               Consilier 

Cristina Bologan,                                                                                                       Giorgiana Ene,
Șef birou                                                                                                                     Șef serviciu

